《题主人壁间樊素小蛮图》
明代·石沆

江州司马两红妆，水墨何人画此堂。
得似往年歌意思，却看今日舞衣裳。
摸声漫点樱珠破，拟态轻拖柳带长。
别有幽情传笔底，主人狂得且须狂。

作者简介：石沆，明代诗人。生卒年不详，字瀣仲，原如皋羌灶人，少有才名，因不满现实，终身不求仕途。中年迁居如皋，在城内觅一静室，匡坐其中。